Qui és Annabel Moreno i Nogué?
Annabel Moreno i Nogué (Barcelona, 1973) és una advocada i política catalana, alcaldessa d'Arenys de Mar des de l'abril de 2016. Ha estat Secretària de Política Comarcal d'ERC.
Llicenciada en Dret. Màster en Dret Administratiu. Exerceix l'advocacia des de l'any 2000, tan en l'àmbit del Dret administratiu com del Dret urbanístic. Ha estat assessora jurídica al grup d'Esquerra Republicana de Catalunya (ERC) al Parlament de Catalunya i lletrada en diversos ajuntaments. Ha treballat de lletrada de la Comissió de Deontologia del Col·legi d'Advocats de Barcelona. Actualment segueix els estudis de Ciències polítiques. Alcaldessa d'Arenys de Mar des d'abril de 2016. És diputada a la Diputació de Barcelona.
Va ser vicepresidenta de l'Associació de Municipis per la Independència (AMI) els anys 2018-2019. Ha exercit de Consellera Delegada del Consell Comarcal del Maresme, com responsable dels Serveis als municipis i Planificació. Es representant dels municipis catalans amb port al Consell executiu de Ports de la Generalitat.
Va accedir a l'Alcaldia d'Arenys, el 6 d'abril de 2016, a través d'una moció de censura que van impulsar ERC, CUP, PSC, CiU i ICV. Des de les eleccions municipals de 2011 havia estat regidora a l'oposició. A les eleccions de maig de 2019 ERC va incrementar la seva representació i va revalidar l'alcaldia d'Annabel Moreno amb una nova majoria amb la CUP i Arenys en Comú.
Una advocada i política catalana, alcaldessa d'Arenys de Mar.